**William O'Dwyer** (født 11. juli 1890 i Bohola i County Mayo i Irland, død 24. november 1964 i New York City) var en amerikansk advokat, dommer, offiser, embedsmann, politiker og ambassadør. Han var borgermester i New York City fra 1946 til 1960.

Liv og virke
------------

### Bakgrunn

O'Dwyer ble født vest i Irland, som den gang var britisk. Etter å ha avbrutt den utdannelse han begynte på i 1907 til katolsk prest ved Universidad Pontificia de Salamanca, utvandret han i 1910 til USA. Der var han først arbeider. I 1916 giftet han seg med Catherine Lenihan, som han hadde møtt da han arbeidet som bartender på New Yorks Vanderbilt Hotel og hun var ansatt som en av Vanderbilts telefonvekseloperatører. Han ble så politimann i New York City. I 1923 fullførte han juridiske studier ved Fordham University.

### Karriere

Han arbeidet deretter som advokat ved et privat advokatfirma, og ble så dommer i Brooklyn. I 1939 ble han valgt til distriktsadvokat (*District Attorney*) for Kings County (Brooklyn). Som *District Attorney* vant han nasjonal berømmelser da han slo i stykker forbrytersyndikatet Murder, Inc. som hadde ansvaret for hundrevis av mord.[]

Etter at O'Dwyer stilte som Demokratenes utfordrerkandidat ved borgermestervalgene i New York i 1941, men tapte mot den sittende borgermester Fiorello LaGuardia, meldte han seg til United States Army. Der steg han i gradene til brigadegeneral. Fra januar 1945 til dets oppløsning i september 1945 var han direktør for den statlige myndighet War Refugee Board til redning av jøder og andre forfulgte av nazistene. For dette mottok han Legion of Merit.

Han var den 100. borgermester i New York. Han var borgermester fra januar 1946, ble gjenvalgt i 1949 men trakk seg i august 1950. Kort etter han ble gjenvalgt ble han kontrontert med en politikorrupsjonsskandale som var blitt avdekket av Kings County *District Attorney, Miles McDonald*. O'Dwyer fratrådte sitt verv den 31. august 1950. Han ble hyllet med en ticker tape-parade på Broadways *Canyon of Heroes* på Manhattan.

President Harry Truman utnevnte ham til amerikansk ambassadør til Mexico i 1950. Han måtte tilbake til New York City i 1951 for å svare for spørsmål vedrørende hans relasjoner til personer innen organisert kriminalitet, og beskyldningene skulle vedvare så lenge han levde. Han trakk seg som ambassadør den 6. desember 1952, men ble værende i Mexico til 1960.

### Død

O'Dwyer døde i New York City den 24. november 1964 på Beth Israel Hospital, i en alder av 74 år, av hjertesvikt. Begravelsesmessen var i St. Patrick's Cathedral den 27. november, og han ble gravlagt på Arlington National Cemetery, seksjon 2, grav 889-A-RH.

Referanser
----------

1. 1 2   Find a Grave, Find a Grave 4634, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w6g16fsg, besøkt 9. oktober 2017[Hentet fra Wikidata]
3. ↑   Munzinger Personen, Munzinger IBA 00000001896, besøkt 9. oktober 2017[Hentet fra Wikidata]
4. 1 2  Devine, Thomas W. (2019). *Biography: O'Dwyer, William (11 July 1890–24 November 1964)*. New York, NY: Oxford University Press. ISBN 978-0-19-860669-7. doi:10.1093/anb/9780198606697.article.0700221. Besøkt 9. september 2019.
5. ↑  DeStefano, Anthony M. (2018). *Top Hoodlum: Frank Costello, Prime Minister of the Mafia*. New York, NY: Citadel Press. s. 235. ISBN 978-0-8065-3871-6.
6. ↑  *War Refugee Board: Background and Establishment.* Encyclopedia USHMM, lest 8. juni 2021.
7. ↑  Ralph J. Caliendo, *New York City Mayors: Part II: the Mayors of Greater New York From 1898*, 2010, s. 90
8. ↑  City of New York, William O'Dwyer, 100th Mayor, 1946—1950 (1890 - 1964) Arkivert 7. august 2012 hos Wayback Machine. Arkivert 2012-08-07 hos Wayback Machine, lest 23. november 2013
9. ↑  «William O'Dwyer, 100th Mayor, 1946—1950 (1890 - 1964)». City of New York. Arkivert fra originalen 7. august 2012. Besøkt 23. november 2013.  «Arkivert kopi». Arkivert fra originalen 7. august 2012. Besøkt 24. oktober 2021.
10. ↑  The remarkable History of the O'Dwyer Family Arkivert 27. september 2011 hos Wayback Machine. Arkivert 2011-09-27 hos Wayback Machine
11. ↑  «William O'Dwyer profile». *The New York Times*. 25. november 1964. s. 36. (Abonnement påkrevet)
12. ↑  «Death Notices: William O'Dwyer». *Daily News*. New York, NY. 26. november 1964. s. 72 – via Newspapers.com.
13. ↑  «Burial Information, William O'Dwyer». *Arlington National Cemetery*. Arlington, VA: Headquarters, Department of the Army. Besøkt 23. november 2017.

Eksterne lenker
---------------

* O'Dwyer profile at the official New York City website Arkivert 12. oktober 2007 hos Wayback Machine. Arkivert 2007-10-12 hos Wayback Machine

|  |  |
| --- | --- |
| Oppslagsverk/autoritetsdata | Dictionary of Irish Biography **·** Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** Munzinger (iba)
 |